Իգոր Բրատչիկով

Իգոր Բորիսովիչ Բրատչիկով (ռուս.՝ Игорь Борисович Братчиков, սեպտեմբերի 30, 1956(1956-09-30)), խորհրդային և ռուս դիվանագետ։
Ռուսաստանի Դաշնության նախագահի հատուկ ներկայացուցիչ, Կասպից ծովի հարցերով բարձր մակարդակի միջպետական աշխատանքային խմբում Ռուսաստանի Դաշնության ներկայացուցիչ, Ռուսաստանի Դաշնության արտաքին գործերի նախարարության հատուկ հանձնարարություններով դեսպան, Ռուսաստանի Դաշնության արտակարգ և լիազոր դեսպան։


== Կենսագրություն ==
1979 թվականին ավարտել է Մոսկվայի միջազգային հարաբերությունների պետական ինստիտուտը։ Տիրապետում է անգլերենի և գերմաներենի։
1979 թվականից դիվանագիտական աշխատանք է կատարում։ Նախարարության կենտրոնական աշխատակազմում և արտերկրի դիվանագիտական ներկայացուցչություններում տարբեր դիվանագիտական պաշտոններ է զբաղեցրել։

1979-1984 թվականներին աշխատել է Գերմանիայում ԽՍՀՄ դեսպանատանը։
1984-1990 թվականներին եղել է ԽՍՀՄ Արտաքին գործերի նախարարության եվրոպական 3-րդ բաժնում, ԽՍՀՄ արտաքին գործերի փոխնախարարի քարտուղարությունում։
1990-1994 թվականներին եղել է ԽՍՀՄ դեսպանությունում, իսկ ավելի ուշ՝ Գերմանիայում Ռուսաստանի Դաշնության դեսպանությունում։
1994-1998 թվականներին՝ Ռուսաստանի Դաշնության Արտաքին գործերի նախարարության 4-րդ եվրոպական դեպարտամենտի փոխտնօրեն։
1998-2000 թվականներին՝ Ներկայացուցչության ղեկավար, Գերմանիայում Ռուսաստանի Դաշնության դեսպանատան խորհրդական-դեսպանորդ։
2000-2004 թվականներին՝ ՌԴ Արտաքին գործերի նախարարության 4-րդ եվրոպական դեպարտամենտի տնօրեն։
2004-2007 թվականներին նախարարության ներքին կառուցվածքի բարեփոխումից հետո եղել է Ռուսաստանի ԱԳՆ 3-րդ եվրոպական դեպարտամենտի տնօրեն։
2007 թվականի սեպտեմբերի 12-ից փետրվարի 21-ը՝ Շվեյցարիայի Համադաշնությունում և Լիխտենշտեյնի իշխանությունում Ռուսաստանի Դաշնության արտակարգ և լիազոր դեսպան։
2012 թվականի փետրվարի 21-ից՝ ՌԴ ԱԳՆ հատուկ հանձնարարությունների գծով դեսպան։
2012 թվականի ապրիլի 17-ից՝ Ազովի ծովի իրավական կարգավիճակի և Կերչի նեղուցի և Սև ծովում ծովային տարածքների սահմանազատման հարցերով բանակցային խմբի ղեկավար։
2012 թվականի օգոստոսի 25-ից՝ Ռուսաստանի Դաշնության նախագահի հատուկ ներկայացուցիչը Ռուսաստանի Դաշնության սահմանակից պետությունների հետ պետական սահմանագծման և սահմանազատման գծով ԱՊՀ մասնակիցը և Կասպից ծովի բազմակողմ բանակցություններում ռուսական պատվիրակության ղեկավարը։
2019 թվականի մարտի 15-ից Կասպից ծովի հարցերով բարձր մակարդակի միջպետական աշխատանքային խմբում Ռուսաստանի Դաշնության ներկայացուցիչն է։


== Ընտանիք ==
Ամուսնացած է, ունի երեխաներ և թոռներ։


== Մրցանակներ ==
Ալեքսանդր Նևսկու շքանշան (2019 թվականի փետրվարի 8)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ ծառայության համար։
Պատվո շքանշան (2015 թվականի փետրվարի 3)՝ 2014 թվականին Աստրախան քաղաքում կասպիական չորրորդ գագաթնաժողովի նախապատրաստման և անցկացման գործում ունեցած մեծ ավանդի համար։
Բարեկամության շքանշան (2001 թվականի հուլիսի 8)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։
Ռուսաստանի Դաշնության կառավարության պատվոգիր (2005 թվականի փետրվարի 4)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի համար]:
Սերգեյ Ռադոնեժսկու III աստիճանի շքանշան (2002 թվականի ապրիլի 24)՝ հաշվի առնելով կատարած աշխատանքները։
Սուրբ բարեպաշտ իշխան Դանիել Մոսկովսկու III աստիճանի շքանշան (2006 թվականի 30 սեպտեմբերի)՝ կապված կատարած աշխատանքների և ծննդյան 50-ամյակի հետ։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1997 թվականի ապրիլի 16)։
1-ին դասի արտակարգ և լիազոր դեսպանորդ (2003 թվականի ապրիլի 2)։
Արտակարգ և լիազոր դեսպան (2005 թվականի դեկտեմբերի 29)։


== Ծանոթագրություններ ==


== Արտաքին հղումներ ==
Կենսագրությունը ir.russiancouncil.ru կայքում Archived 2015-06-14 at the Wayback Machine.
Игорь Братчиков: «Я не переверну швейцарскую страницу»։ Հարցազրույց «Нашей газете» թերթին (Շվեյցարիա)